Babasake hou twee All Blacks tuis | Netwerk24
Ardie Savea in aksie in die vorige toets teen die Wallabies.Foto: Getty Images
Albei spelers was afwesig toe die groep op die vliegtuig geklim het vir die vlug oor die Tasman-see.
Joe Moody was wel daar en Foster is vol vertroue dat dié ervare voorryman reg sal wees om in Sydney te speel.
"Ardie se babaseun is gebore, so hy sal eers later hierdie week by ons aansluit," het Foster gesê.
"Nep se baba is nog nie gebore nie, so ons sal eers wag dat dit gebeur en dan sal ons besluit wat om te doen. "Maar in die stadium is die plan dat hulle twee eers in die tweede toets daar (in Australië) sal speel."
Nieu-Seeland kan die Bledisloebeker vir die 18de agtereenvolgende jaar wen as hulle in Sydney wen.
Die twee spanne het twee weke gelede in Wellington gelykop met 16-16 elk gespeel en verlede naweek was die All Blacks in Auckland met 27-7 baas.
Hoskins Sotutu is die man wat na verwagting in Savea se plek gaan speel. Foster het egter gesê die 20-jarige groentjie Cullen Grace is ook in die prentjie.
Volgens Foster het Sotutu sover sy kanse "regtig baie goed" aangegryp, maar hy wat Foster is, sal 'n bietjie kopkrap of hy nie dalk " 'n paar dinge" wil verander nie.
Vir Foster is 'n groot vraag wie op loskopstut moet begin ná Moody verlede week harsingskudding opgedoen het.
"Ons kon hom (Moody) nog nie laat saam oefen nie, maar daar is positiewe tekens dat hy reg sal wees," sê Foster. – Reuters